Gebied in donkerte gehul ná ongeluk | Maroela Media
Sestien persone is beseer toe ŉ minibustaxi op 12 Maart 2016 in ŉ elektrisiteitspaal in Hillcrest, Durban, vasgery het. Foto: ER24
Sestien persone is beseer toe ŉ minibustaxi Saterdagaand in ŉ elektrisiteitspaal in Hillcrest, Durban, vasgery het.
“Die ongeluk het in Fischerweg naby ŉ taxistaanplek naby die Inandadam plaasgevind,” het Chitra Bodasing, woordvoerder van ER24, gesê. “Omliggende dele is in donkerte gehul weens ŉ kragonderbreking ná die ongeluk.”
“ER24-paramedici, provinsiale noooddienste en ander spanne was op die toneel,” het sy gesê.
Altesaam 16 persone het geringe tot matige beserings opgedoen. Pasiënte is op die toneel behandel voor hulle na verskeie plaaslike hospitale geneem is.
“Plaaslike owerhede was op die toneel. Die oorsaak van die ongeluk word ondersoek,” het Bodasing bygevoeg.
Net weer n taxi!!
Net weer ‘n bewys dat taxies mag ry soos hulle wil, indruk soos hulle wil en verkeerstekens verontagsaam soos hulle wil. Ons noem dit vooruitgang en demokrasie !!! Sou hulle teëgegaan word, word hulle menseregte aangetas en dan is dit oorlog.
Kom al 16 uit die minibustaxi?